CELEX: 52021DP0036
Language: sl
Date: 2021-02-09 00:00:00
Title: Sklep Evropskega parlamenta, da ne nasprotuje delegirani uredbi Komisije z dne 21. decembra 2020 o spremembi tehničnih standardov iz Delegirane uredbe (EU) 2016/2251 v zvezi s časovnim okvirom začetka uporabe nekaterih postopkov obvladovanja tveganja za namen izmenjave zavarovanja s premoženjem (C(2020)9147 – 2020/2942(DEA))

17.11.2021   
            
            
               SL
            
            
               Uradni list Evropske unije
            
            
               C 465/178
            
         
      P9_TA(2021)0036
      Nenasprotovanje delegiranemu aktu: sprememba tehničnih standardov v zvezi s časovnim okvirom začetka uporabe nekaterih postopkov obvladovanja tveganja za namen izmenjave zavarovanja s premoženjem
      Sklep Evropskega parlamenta, da ne nasprotuje delegirani uredbi Komisije z dne 21. decembra 2020 o spremembi tehničnih standardov iz Delegirane uredbe (EU) 2016/2251 v zvezi s časovnim okvirom začetka uporabe nekaterih postopkov obvladovanja tveganja za namen izmenjave zavarovanja s premoženjem (C(2020)9147 – 2020/2942(DEA))
      (2021/C 465/23)
      
         Evropski parlament,
      
                  —
               
               
                  ob upoštevanju delegirane uredbe Komisije (C(2020)9147),
               
            
                  —
               
               
                  ob upoštevanju pisma Komisije z dne 21. decembra 2020, v katerem poziva Parlament, naj izjavi, da ne bo nasprotoval delegirani uredbi,
               
            
                  —
               
               
                  ob upoštevanju pisma Odbora za ekonomske in monetarne zadeve predsedniku konference predsednikov odborov z dne 26. januarja 2021,
               
            
                  —
               
               
                  ob upoštevanju člena 290 Pogodbe o delovanju Evropske unije,
               
            
                  —
               
               
                  ob upoštevanju Uredbe (EU) št. 648/2012 Evropskega parlamenta in Sveta z dne 4. julija 2012 o izvedenih finančnih instrumentih OTC, centralnih nasprotnih strankah in repozitorijih sklenjenih poslov (1) (EMIR) in zlasti člena 11(15),
               
            
                  —
               
               
                  ob upoštevanju člena 111(6) Poslovnika,
               
            
                  —
               
               
                  ob upoštevanju priporočila za sklep Odbora za ekonomske in monetarne zadeve,
               
            
                  —
               
               
                  ob upoštevanju, da ni bilo izraženo nobeno nasprotovanje v roku iz tretje in četrte alinee člena 111(6) Poslovnika, ki se je iztekel 9. februarja 2021,
               
            
                  A.
               
               
                  ker je bila s členom 11(3) uredbe EMIR uvedena obveznost, da se vzpostavijo postopki obvladovanja tveganja, za katere je potrebna pravočasna, natančna in ustrezno ločena izmenjava zavarovanja (zahteve po kritju) za finančne nasprotne stranke, ki sklepajo pogodbe o izvedenih finančnih instrumentih (OTC), za katere ni bil opravljen kliring prek centralne nasprotne stranke (CNS), ter za nefinančne nasprotne stranke v smislu člena 10(2) uredbe EMIR; ker so ti postopki podrobneje določeni v Delegirani uredbi Komisije (EU) 2016/2251 (2), v kateri je določeno tudi, da se datum začetka uporabe dvostranskih zahtev po kritju za pogodbe o izvedenih finančnih instrumentih OTC brez opravljenega centralnega kliringa, sklenjene med nekaterimi nasprotnimi strankami, odloži, da se zagotovi, da zahteve za te pogodbe začasno ne veljajo;
               
            
                  B.
               
               
                  ker bi bilo zato treba uporabo teh dvostranskih zahtev po kritju za pogodbe znotraj skupine o izvedenih finančnih instrumentih OTC brez opravljenega centralnega kliringa dodatno odložiti, da se prepreči nenameren škodljiv gospodarski vpliv, ki bi ga imel iztek navedenega izvzetja na nasprotne stranke s sedežem v Uniji; ker je položaj nasprotnih strank s sedežem v Uniji s spremembami iz delegirane uredbe tako bistveno olajšan; ker so spremembe Delegirane uredbe (EU) 2016/2251 omejene prilagoditve obstoječega regulativnega okvira;
               
            
                  C.
               
               
                  ker bi morala delegirana uredba začeti veljati čim prej, da bi zagotovili pripravljenost Unije in bolje upoštevali interese nasprotnih strank s sedežem v Uniji, saj se pravo Unije po tem, ko se je 31. decembra 2020 izteklo prehodno obdobje, v Združenem kraljestvu ne uporablja več;
               
            
               
                  1.
               
               
                  izjavlja, da ne nasprotuje delegirani uredbi;
               
            
               
                  2.
               
               
                  naroči svojemu predsedniku, naj ta sklep posreduje Svetu in Komisiji.
               
            
         (1)  UL L 201, 27.7.2012, str. 1.
      
         (2)  Delegirana uredba Komisije (EU) 2016/2251 z dne 4. oktobra 2016 o dopolnitvi Uredbe (EU) št. 648/2012 Evropskega parlamenta in Sveta o izvedenih finančnih instrumentih OTC, centralnih nasprotnih strankah in repozitorijih sklenjenih poslov v zvezi z regulativnimi tehničnimi standardi o tehnikah zmanjševanja tveganj za pogodbe o izvedenih finančnih instrumentih OTC brez kliringa prek centralne nasprotne stranke (UL L 340, 15.12.2016, str. 9).